Babaklere mág tydens inperking verkoop word | Netwerk24
Babaklere mág tydens inperking verkoop word
Deur Nellie Brand-Jonker 09 April 2020 16:46
Babaklere vir babas tot 36 maande oud mag wel in winkels verkoop word.
Babaklere word as noodsaaklike produkte beskou. Foto: iStock
Ebrahim Patel, minister van handel, nywerheid en mededinging, sê hy het versoeke gekry dat onduidelikheid opgeklaar moet word oor die regulasies wat op 25 Maart ingevolge die rampbestuurswet afgevaardig is.
Die regulasies verwys na “produkte vir die sorg van babas en kleuters” as noodsaaklike produkte.
“Nadat ons versoeke gekry het om die onduidelik op te klaar, bevestig ons dit sluit babaklere, -komberse, -handdoeke en ander noodsaaklike bykomstighede vir pasgeborenes, babas en kleuters tot 36 maande oud in.”
Patel sê om seker te maak die inperking is doeltreffend om die verspreiding van die virus te beperk, mag alle winkels wat tans toegelaat is om oop te bly vir die verkoop van ander noodsaaklike goedere, insluitende supermarkte, dié produkte verkoop.
“Ons was in verbinding met die uitvoerende hoofde van die groot kleinhandelaars wat onderneem het om dié produkte te verkoop teen pryse wat bloot hul basiese produksie- en verspreidingskoste dek gedurende die inperking.”
Hospitale en klinieke mag die produkte regstreeks aankoop indien nodig om die babas in hul sorg te versorg.
Meer oor: Kleuters | Staat Van Inperking | Koronavirus | Inperking | Covid-19
So wil SA vinnig 10 000 ventilators bou